L'Ajuntament d'Alaquàs rendeix homenatge als artistes fallers locals José Vicente Zurita i Carlos Ramón Araque
17/05/2012

# L'Ajuntament d'Alaquàs rendeix homenatge als artistes fallers locals José Vicente Zurita i Carlos Ramón Araque

*   17/05/2012
*   [Imprimir](#)
*   Compartir
*    https://www.alaquas.org/documento.asp?id\_do=13240

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13240%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20rendeix%20homenatge%20als%20artistes%20fallers%20locals%20Jos%C3%A9%20Vicente%20Zurita%20i%20Carlos%20Ram%C3%B3n%20Araque)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13240/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13240/17052012dsc00143_Form_4.jpg)](https://www.alaquas.org/ficheros/documentos/2012/2/13240/17052012dsc00143_Form_10.jpg "<a href='https://www.alaquas.org/ficheros/documentos/2012/2/13240/17052012dsc00143_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs rendeix homenatge als artistes fallers locals José Vicente Zurita i Carlos Ramón Araque</a>")

El món de les falles es congrega al Castell d'Alaquàs en un acte sorpresa per homenatjar els dos artistes fallers que enguany han aconseguit el primer premi de les falles grans i infantils d'Alaquàs

El Castell d'Alaquàs va acollir ahir dimecres l'acte d'homenatge als dos artistes fallers locals que enguany han aconseguit el primer premi de les falles grans i infantils d'Alaquàs, Jose Vicente Zurita i Carlos Ramón Araque, respectivament. Components de Junta Local Fallera, comissions falleres de la ciutat, familiars i amics dels homentatjats es donaren cita en un acte sorpresa organitzat per l'Ajuntament d'Alaquàs.

L'alcaldessa d'Alaquàs, Elvira García Campos, acompanyada del regidor de Festes, Óscar García Merenciano, va ser l'encarregada de conduir l'acte i lliurar als homenatjats uns reconeixements en record d'aquest dia. Tots dos artistes van rebre una rèplica en miniatura dels banderins de primer premi aconseguits amb una menció especial per banda de l'Ajuntament. La primera edil els va felicitar públicament pel seu treball artístic i va destacar a més, "l'oportunitat que les falles d'Alaquàs els han oferit per treballar en el seu poble i ajudar-los en la projecció de la seua carrera professional". Va tancar el seu discurs desitjant-los sort i èxits en el seu futur artístic. A continuació, els assistents, amics, amigues i familiars dels dos condecorats van felicitar personalment als artistes.

**FALLERS I ARTISTES**

Tant Jose Vicente Zurita com Carlos Ramón Araque són fallers i veïns d'Alaquàs. El primer, que es va alçar amb el premi del monument gran de la falla Verge de l'Olivar, forma part de la comissió Miguel Hernández. El segon és membre de la falla Plaça de la Llibertat, on va aconseguir el primer premi de les infantils.

**José Vicente** **Zurita, artista faller des dels 13 anys**

L'artista José Vicente Zurita porta una dilatada trajectòria professional en el món de les falles. Treballa com a artista des dels 13 anys i ha col·laborat amb artistes falleres de renom de la secció especial de València. L'any 2000 va muntar el seu negoci pel seu compte i des d'aleshores ha collit diversos èxits. La seua primera falla en solitari, en col·laboració amb el seu germà, la va realitzar per a la seua comissió, la Miguel Hernández. Als anys següents va treballar per a un gran nombre de falles de pobles com Alaquàs, Aldaia, Cullera, Burjassot, Manises, Paiporta, RibaRoja, Torrent, Paterna entre altres. Al llarg d'aquests anys ha aconseguit diversos primers premis, tant en monuments com en guardons d'Enginy i Gràcia, Fantasia i Ninot Indultat.

En tots aquests anys s'ha dedicat íntegrament als monuments infantils fins que a l'any 2011 va plantar per primera vegada un monument gran per a la Verge de l'Olivar, obtenint el primer premi. Enguany ha aconseguit de nou el primer premi amb aquesta comissió. Al llarg de la seua carrera, Zurita porta una gran quantitat de primers i segons. Enguany ha aconseguit dos primers premis, el monument gran de les falles d'Alaquàs i el monument infantil de les falles d'Aldaia.

**Carlos Ramón Araque, una afició feta professió**

La trajectòria de Carlos Ramón Araque és ben diferent. Aquest artista ha compaginat des dels seus inicis el seu treball professional amb la seua afició per l'elaboració i creació de monuments fallers. Es va iniciar en el món dels artistes fallers l'any 2008 com una afició personal, plantant per a la seua falla, la Plaça de la Llibertat, amb la qual va obtindre el segon premi i el guardó a la millor fantasia infantil. L'any 2009 va aconseguir el seu primer premi amb la seua comissió, premi que va repetir l'any 2010. Enguany s'ha alçat amb el premi a la millor falla infantil d'Alaquàs i per primera vegada ha obtés el premi al Ninot Indultat.